આરબીઆઈ તરફથી મે ૨૦૧૮માં કરવામાં આવેલ કન્ઝ્‌યુમર કોન્ફિડેન્સ સર્વે મુજબ નરેન્દ્ર મોદી જ્યારે વડાપ્રધાન બન્યા હતા, તે સમયના મુકાબલે અત્યારના દિવસોમાં ગ્રાહકોમાં ભારે નિરાશાની સ્થિતિ જોવા મળી છે. હાલના સર્વેની જુન ૨૦૧૪માં કરાયેલ સર્વે સાથે સરખામણી કરવામાં આવે તો ઈકોનોમીને લઈને ગ્રાહકોની દ્રષ્ટિકોણમાં ઉત્સાહ જોવા નથી મળી રહ્યો, તેઓ સરકારની નીતિઓથી નિરાશ જોવા મળી રહ્યા છે. તે સમયે પીએમ મોદીને દેશની સત્તા સંભાળે એક મહિનો પણ નહતો થયો. હાલના સર્વે મુજબ ૪૮ ટકા લોકો એવુ માને છે કે ગત એક વર્ષમાં દેશની આર્થિક પરિસ્થિતિ ખરાબ થઈ છે. જોકે ૩૧.૯ ટકા લોકો માને છે કે આર્થિક સ્થિતિમાં સુધારો આવ્યો છે.